
న్యూఢిల్లీ : పేదలకు భూములిచ్చేందుకు ప్రధాన మంత్రి నరేంద్ర మోదీ ప్రభుత్వం సరికొత్త ఆలోచనతో ముందుకొస్తోంది. 2018నాటికి భూమిలేని 30 కోట్ల మందికి భూములు ఇవ్వాలని నిర్ణయించినట్లు తెలుస్తోంది. ఈ పథకం కోసం రెండు రకాలుగా భూములను సేకరిస్తారని సమాచారం. పేదలకు భూములను ఇచ్చే విధంగా ధనవంతులను ప్రోత్సహించడం, ప్రభుత్వ శాఖలు, సంస్థలకు చెందిన నిరుపయోగంగా ఉన్న భూములను గుర్తించడం ద్వారా ఈ పథకాన్ని అమలు చేయాలని ప్రయత్నిస్తున్నట్లు తెలుస్తోంది. ప్రధాన మంత్రి కార్యాలయంలోని అత్యున్నత వర్గాల సమాచారం ప్రకారం ఆచార్య వినోభా భావే నిర్వహించిన భూదానోద్యమాన్ని పోలి ఉంటుందని తెలుస్తోంది. 1951లో వినోభా భావే భారతదేశమంతటా పర్యటించి పేదలకు కొంత భూమిని ఇచ్చేవిధంగా జమీందారులను ప్రోత్సహించారు. మోదీ ఆలోచిస్తున్న పథకం అమలైతే రెండో భూదానోద్యమం అవుతుంది. దేశంలోని సాగు యోగ్యమైన భూమిలో 55 శాతం భూములు కేవలం 10 శాతం జనాభా వద్ద మాత్రమే ఎందుకు ఉన్నాయి? 60 శాతం మంది ప్రజలు కేవలం 5 శాతం భూమిని మాత్రమే ఎందుకు కలిగి ఉన్నారు? అని మోదీ ప్రశ్నించినట్లు తెలుస్తోంది.మోదీ ఈ పథకంపై సంవత్సరం నుంచి సమాలోచనలు జరుపుతున్నట్లు సమాచారం. గత ఏడాది జూన్ 17న అత్యున్నత స్థాయి కమిటీని ఏర్పాటు చేశారు. వచ్చే జూన్నాటికి ఈ కమిటీ నివేదిక రాబోతున్నట్లు తెలుస్తోంది. నిరుపయోగంగా ఉన్న భూములను గుర్తించే ప్రక్రియ ప్రస్తుతం జరుగుతోంది. ఇదిలావుండగా, ఇటువంటి పథకాన్ని రాష్ట్ర ప్రభుత్వాలు వ్యతిరేకించే అవకాశం కనిపిస్తోంది. తమకు కల సమాఖ్య హక్కులను ఉల్లంఘించే ప్రయత్నంగా దీనిని పరిగణించే అవకాశం ఉంది.

newdhilly : pedalaku bhoomulichenduku pradhaana mantri narendra modii prabhutvam sarikotta aalochanatho mundukostondi. 2018naatiki bhoomileni 30 kotla mandiki bhoomulu ivvaalani nirnayinchinatlu telustondi. ee pathakam kosam rendu rakaluga bhoomulanu sekaristaarani samacharam. pedalaku bhoomulanu iche vidhamgaa dhanavantulanu prothsahinchadam, prabhutva saakhalu, samsthalaku chendina nirupayogamgaa unna bhoomulanu gurtinchadam dwara ee pathakaanni amalu cheyalani prayatnistunnatlu telustondi. pradhaana mantri kaaryaalayamlooni atyunnata vargala samacharam prakaaram aachaarya vinobha bhave nirvahinchina bhuudaanoodyaanni poli untundani telustondi. 1951loo vinobha bhave bhaaratadesamantataa paryatinchi pedalaku kontha bhoomini ichevidhamgaa jameendaarulanu prothsahinchaaru. modii aalochistunna pathakam amalaithe rendo bhudaanoodyamam avutundi. desamloni saagu yogyamaina bhoomilo 55 saatam bhoomulu kevalam 10 saatam janabha vadda matrame enduku unnaayi? 60 saatam mandi prajalu kevalam 5 saatam bhoomini matrame enduku kaligi unnaaru? ani modii prasninchinatlu telustondi.modii ee pathakampai samvatsaram nunchi samalochanalu jaruputunnatlu samacharam. gatha edaadi joon 17na atyunnata sthaayi kamiteeni erpaatu chesaru. vache joonnaatiki ee commity nivedika rabotunnatlu telustondi. nirupayogamgaa unna bhoomulanu gurtinche prakriya prastutam jarugutondi. idilaavundagaa, ituvanti pathakaanni rashtra prabhutvaalu vyatirekinche avakaasam kanipistondi. tamaku kala samakhya hakkulanu ullanghinche prayatnamgaa deenini pariganinche avakaasam undi.